महालेखाका एक अधिकारीका अनुसार सरकारले दिएको बजेट सक्नैपर्ने बाध्यताका कारण पनि यस्तो अनियमितता हुने गरेको हो। उनका अनुसार चालु आवमा दिएको बजेट पूरै नसक्ने हो भने अर्थ मन्त्रालयले अर्को वर्ष आवश्यक नभएको भन्दै चालु खर्च काट्ने गर्छ। ‘आगामी वर्षको बजेट घट्ने डरले अहिलेको सबै सक्ने प्रवृत्ति पनि कार्यालयहरुको देखिन्छ,’ ती अधिकारीले भने, ‘कतिपय कार्यालयका प्रमुखले नै बजेट सक्न निर्देशन दिएका हुन्छन् । जसरी भए पनि बजेट सक्नु भनेको अनियमितता गर्नु हो।’ ती अधिकारीका अनुसार बजेट खर्चको लेखा परीक्षण गर्दा यस्तै प्रवृत्ति हाबी भएको देखिन्छ।
